
Број: 05-96-15/2024
Датум: 06.03.2024.год.
          На основу члана 39. и 88. Закона о заштити животне средине, („Службени гласник РС“, број: 71/12, 79/15 и 70/20) и члана 2. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, бр:124/12), Одјељење за стамбено комуналне послове и послове саобраћаја Градске управе Града Зворника обавјештава заинтересовану јавност:
О Б А В Ј Е Ш Т Е Њ Е

О ПОДНОШЕЊУ ЗАХТЈЕВА ЗА ИЗДАВАЊЕ ЕКОЛОШКЕ ДОЗВОЛЕ 
ЗА ПРОИЗВОДЊУ ПРИБОРА ЗА МОТОРНА ВОЗИЛА (ГУМЕНИХ УГАОНИХ ЦРИЈЕВА ЗА АУТОМОБИЛЕ) И ОСТАЛИХ ДИЈЕЛОВА
Подносилац захтјева: „PASS Automotive“ д.о.о. Зворник 
       Дана 06.03.2024.године, Министарство за просторно уређење, грађевинарство и екологију Бања Лука, надлежно за издавање еколошке дозволе за овај пројекат, доставило је  Одјељењу за стамбено-комуналне послове и послове саобраћаја Градске управе Града Зворника захтјев и документацију „PASS Automotive“ д.о.о. Зворник, за давање мишљења по овом предмету.

       Заинтересована јавност може извршити бесплатан увид у захтјев за издавање еколошке дозволе и приложену докумнентацију у просторији број 36, Градске управе Града Зворника у периоду од: 07.03.- 07.04.2024.године.
        У овом року заинтересована јавност може поднијети Одјељењу за стамбено-комуналне послове и послове саобраћаја Градске управе Града Зворника или Министарству за просторно уређење, грађевинарство и екологију Републике Српске, мишљење о захтјеву и приложеној документацији у писаној форми.

           ОБРАДИЛА                                                                                   НАЧЕЛНИК ОДЈЕЉЕЊА 

          Сања Бјековић                                                                                Бранко Јашић, дипл.инж.

